સામાજિક સંબધોમાં કોઈની શેહ શરમ રાખ્યા વિના સાચી વાત કરતાં અનેક લોકોએ અનુભવ્યા છે તો રાજકીય સંબધોમાં પણ પોતાની મૂલ્ય નિષ્ઠા અને પ્રભાવ જાળવી રાખ્યા હતા. આ બધામાં વિશેષ ઇશ્વર પ્રત્યેનો અનુરાગ અને આધ્યાત્મિક્તામાં સમગ્ર પંથકમાં હાથીરામ મહારજ તરીકેની તેમની અલગ અને આગવી ઓળખ હતી.હાથીરામ મહારાજ માત્ર ચીલાચાલુ ભજનો જ ન ગાતા પરંતુ પોતે મૌલિક રીતે બનાવેલ ભજનો અને આપણા જીવનમાં સુધારા આવે તેવા પ્ર્રાચીન ભજનો નો સુંદર મેળ બેસાડતા. ઉપરાંત તેમના ભજનો અને સત્સંગનો રસાસ્વાદ માણવા આવતા ભાવીક પ્રજાજનો ને ખૂબ જ સારા અને સાચી દિશાના ઉપદેશો પણ આપતા. તેઓ સંત મેળાવડાઓમાં વ્યસનમુક્તિ ઉપર ખાસ ભાર મુક્તા અને સામાન્ય માનવીને પણ ગળે ઉતરી જાય તેવી રીતે દાખલાઓ અને ઉદાહરણ દ્વારા લોકોને વ્યસનો છોડાવવા માટે ભરપુર પ્રયાસો પણ કરતા અને જેને પરિણામે ઘણા લોકોએ વ્યસનોમાંથી મુક્તિ પણ મેળવી હતી સાથે સાથે તેઓ શિક્ષણ, કન્યા કેળવણી,અંધશ્રધ્ધામાંથી બહાર નીકળવાની અને પરસ્પર ભાઈચારાની ભાવનાથી રહેવા લોકોને શીખામણ આપવા જેવી ખૂબ મહત્વની વાતો પણ કરતા.